પેટ્રોલ-ડીઝલના વધતા ભાવો પર કોંગ્રેસની આગેવાનીમાં વિરોધ પક્ષોએ આજે ભારત બંધનું એલાન કર્યું છે જેને ભાજપે નિષ્ફળ ગણાવ્યું છે. ભાજપે કહ્યું છે કે, બંધ દરમિયાન થયેલી હિંસા કોંગ્રેસ અને વિરોધ પક્ષોની નિષ્ફળતા છે. સાથે જ ભાજપે પેટ્રોલ-ડીઝલના વધી રહેલા ભાવને લઈને પણ સ્પષ્ટિકરણ કર્યું હતું. પેટ્રોલિયમ પ્રધાન ધર્મેન્દ્ર પ્રધાને ઈંધણના વધતા જતા ભાવો પર આજે ભાજપ અધ્યક્ષ અમિત શાહ સાથે મુલાકાત કરી હતી.